Kamu bisa jelasin ke aku soal Ahnaf Bakar dalam bahasa melayu?

A Ahnaf bin A Bakar (lahir 3 April 1989 di Kota Kinabalu, Sabah) ialah seorang pelakon Malaysia. Beliau yang lebih mesra dikenali dengan panggilan Ciknap memulakan kerjaya lakonannya yang pertama pada tahun 2019 sebagai pelakon ekstra dalam drama Kau Yang Pertama yang ditayangkan di Slot Akasia TV3 arahan Hadith Omar terbitan Sha's Media. Berbekalkan semangat yang tekad serta komitmen yang serius dalam bidang lakonan, langkah demi langkah beliau menempa nama dalam industri seni apabila berpeluang menumpahkan bakat lakonan menerusi drama popular Kampung People siri pertama dan kedua yang ditayangkan di Slot Lestary TV3 arahan Wan Hasliza Wan Zainuddin dan Wan Alauddin Wan Zainuddin terbitan KL Motion Pictures dengan memegang watak sebagai Ejen Pacerat.

Hasil pengalaman bekerjasama dengan pelbagai produksi dan pelakon lain, selain menjaga reputasi dan keupayaan membawa pelbagai watak yang ditonjolkan melalui bakat lakonan beliau menerusi beberapa drama, telefilem dan supertelefilem tempatan yang disiarkan dipelbagai siaran televisyen, beliau terus diberi kepercayaan oleh pihak produksi dan penerbit untuk menjayakan Telefilem Nyang arahan Reen Emran terbitan KL Motion Pictures dengan membawa watak Zaidi sekaligus meletakkan beliau sebagai Pelakon Pembantu yang turut dibintangi oleh Emma Maembong dan Putri Iesya sebagai Pelakon Utama dalam naskah tersebut.